google/wiki40b huggingface dataset:
My Lai

My Lai adalah kumpulan empat buah pedukuhan kecil dikaitkan dengan perkampungan Song My, Daerah Son Tinh, Vietnam. Perkampungan My Lai 4 (ataupun My Lai IV) merupakan tapak Pembunuhan Beramai-ramai di My Lai pada 16 Mac 1968. Perkampungan My Lai berdekatan dengan kawasan pendaratan “LZ Pinkville” dan adalah 4 ataupun 5 km di selatan “LZ Uptight”.
Song My (Sơn Mỹ) adalah perkumpulan sembilan buah kampung-kampung kecil di Daerah Son Tinh, Wilayah Quang Ngai, Vietnam. Terdapat empat perkampungan di kawasan tersebut yang dipanggil dukuh My Lai, Co Luy, My Khe dan Tu Cung.
Song My, terutamanya My Lai, adalah tapak Pembunuhan Beramai-ramai di My Lai oleh Tentera Amerika Syarikat pada 16 Mac 1968. Media Vietnam turut merujuk peristiwa ini sebagai "pembunuhan beramai-ramai Song My". Di Tu Cung terdapat tugu peringatan bagi memperingati peristiwa ini.
Technicolor SA

Sejarah

Technicolor bermula sebagai Thomson, yang dinamakan sempena jurutera elektrik Elihu Thomson, yang dilahirkan di Manchester, England, pada 26 Mac 1853. Thomson berpindah ke Philadelphia, Amerika Syarikat, pada usia 5 tahun, bersama keluarganya. Thomson membentuk Syarikat Elektrik Thomson-Houston pada tahun 1879 bersama.Edwin Houston. Syarikat ini bergabung dengan Edison General Electric Company untuk menjadi General Electric Company pada tahun 1892. Pada tahun 1893, Compagnie Française Thomson-Houston (CFTH) dibentuk di Paris, sebuah syarikat kembar kepada GE di Amerika Syarikat. Ia dari syarikat ini bahawa Thomson Group moden akan berkembang.
Pada tahun 1966, CFTH bergabung dengan Hotchkiss-Brandt untuk membentuk Thomson-Houston-Hotchkiss-Brandt (kemudian dinamakan semula Thomson-Brandt). Pada tahun 1968 perniagaan elektronik Thomson-Brandt bergabung dengan Compagnie Générale de Télégraphie Sans Fil (CSF) untuk membentuk Thomson-CSF. Thomson Brandt mengekalkan pegangan saham penting dalam syarikat ini (kira-kira 40%).
Kanci Kulon

Poskod

Poskod yang digunakan di Kanci Kulon adalah 45181. Terdapat 11 buah desa di dalam daerah kecamatan Astanajapura.
Kampung Dusun Rendah

Poskod

Poskod yang digunakan di Kampung Dusun Rendah, Ketereh, Kelantan adalah 16450.
Ekar

Ekar ialah unit ukuran untuk keluasan dalam sebilangan sistem yang berbeza, termasuk unit imperial dan unit kebiasaan Amerika Syarat. Ekar-ekar yang paling biasa digunakan pada hari ini ialah ekar antarabangsa dan di Amerika Syarikat, ekar survei.
Satu ekar terdiri daripada 4,840 ela persegi atau 43,560 kaki persegi. Disebabkan oleh takrif ela dan kaki yang berbeza-beza, saiz ekar yang tepat juga berbeza-beza sedikit. Unit panjang yang berkait dengan ekar ialah furlong (220 ela) dan rantai (4 rod atau 66 kaki).
Ekar sering dipergunakan untuk mengukur keluasan tanah. Dalam sistem metrik, hektar biasanya digunakan untuk tujuan yang sama. Satu ekar adalah lebih kurang 0.4 hektar. Satu ekar juga sedikit pendek berbanding dengan 91 ela padang bola sepak Amerika yang lebarnya 53.33 ela. Luasnya padang tersebut yang penuh, termasuk kedua-dua zon hujung, ialah lebih kurang 1.32 ekar.

Ekar antarabangsa

Pada tahun 1958, Amerika Syarikat dan negara-negara Komanwel mentakrifkan panjangnya ela antarabangsa sebagai 0.9144 meter.  Oleh itu, ekar antarabangsa adalah tepat sama dengan 4,046.8564224 meter persegi.

Ekar survei Amerika Syarikat

Ekar survei Amerika Syarikat ialah lebih kurang 4,046.873 meter persegi. Nilainya yang tepat sebanyak 4,046¹³ ⁵²⁵ ⁴²⁶⁄₁₅ ₄₉₉ ₉₆₉ m² berdasarkan persamaan 1 meter = 39.37 inci yang ditetapkan oleh Perintah Mendenhall. Ekar survei Amerika Syarikat ialah ekar piawai di Amerika Syarikat, tetapi perbezaan pecahan dengan ekar antarabangsa adalah hanya 4 persejuta atau 4 persepuluh ribu daripada satu peratus.

Penggunaan ekar

Di United Kingdom, penggunaan ekar kini tidak lagi digalakkan secara rasmi, tetapi ia masih merupakan unit ukuran tanah yang biasa dengan orang ramai dan masih digunakan sebagai unit ukuran tanah yang piawai dalam perniagaan. Ekar survei masih merupakan unit ukuran tanah yang sah di Amerika Syarikat.
Keluasan kawasan tanah piawai di bawah Akta Rumah Ladang di Amerika Syarikat ialah 160 ekar atau 0.25 batu persegi yang juga dikenali sebagai "suku seksyen" (bahasa Inggeris: quarter section, dengan satu batu persegi dirujuk sebagai satu seksyen yang sama juga dengan 640 ekar). Ini menyebabkan panjang medan piawai sebanyak 0.5 batu, dengan setiap rod lebarnya merupakan satu ekar.
Keluasan tanah biasanya ditentukan dengan merujuk kepada keluasannya di dalam garis sempadan sebagaimana dilukis dalam peta. Pada tanah yang rata, keluasan tanah adalah tepat sama dengan keluasan dalam peta, manakala pada tanah yang mencerun, keluasan tanah adalah lebih besar berbanding dengan keluasannya dalam peta.
Tajur, Cigasong

Poskod

Poskod yang digunakan di Tajur adalah 45476. Terdapat 10 buah desa di dalam daerah kecamatan Cigasong.
Piccadilly

Piccadilly adalah sebuah jalan utama di London, memanjang dari Hyde Park Corner di barat ke Piccadilly Circus di timur. Ia berada sepenuhnya dalam boro Westminster. Jalan ini merupakan sebahagian jalan A4, laluan barat kedua paling penting London. St James's terletak di selatan seksyen timur jalan, sementara di seksyen barat binaan hanya pada sebelah utara dan melihat ke arah Taman Green. Bahagian di utara adalah Mayfair.
Ia adalah lokasi Fortnum & Mason, Royal Academy, The Ritz Hotel, kedai buku Hatchards, kedutaan Jepun dan kedutaan Malta. Simpsons, dahulu berada di kalangan gedung pakaian utama United Kingdom, dibuka di Piccadilly pada zaman 1930-an. Gedung ini ditutup pada 1999 dan tapaknya kini adalah kedai kemegahan penjual buku Waterstone's. Kawasan ini juga rumah kepada sebilangan kelab malam masyhur berlingkungan dari Kelab Malam 'Paper' eksklusif di Jalan Regent ke 'Sound' ramah pelancong di Dataran Leicester.

Fiksyen

Dalam opera komik Patience 1881, poetaster masyhur dan fraud Bunthorne's means membuat publisiti dirinya adalah berjalan ke Piccadilly dengan sebuah bunga popi atau sebuah bunga lilly.
Dalam buku novel Lord Peter Wimsey olehDorothy L. Sayers, alamat Lord Peter di London adalah 110a Piccadilly. Nombor 110a telah dipilih dengan penghormatan pada kegunaan Sir Arthur Conan Doyle 221b Baker Street untuk Sherlock Holmes.
Ada sebuah filem British dibuat pada 1929 digelar "Piccadilly".
Dalam buku novel Bram Stoker, Dracula, Count Dracula memiliki sebuah rumah di Piccadilly.
Di Brideshead Revisited, rumah besar keluarga Rumah Marchmain di Piccadilly diruntuh dan diganti dengan rumah pangsa mewah; walaupun suatu peristiwa dalam fiksyen, iaitu, mewakili zaman itu.
Detektif fiksyen Margery Allingham, Albert Campion, mempunyai sebuah rumah pangasa di 17A Jalan Bottle, Piccadilly, ke atas sebuah stesen polis. Meskipun, Jalan Bottle adalah sebuah nama yang dibuat-buatkan.
Pancaragam British Squeeze merujukkan pada kawasan dalam lagu "Piccadilly" dalam album mereka "East Side Story" dengan lirik "Dia bertemu saya di piccadilly/Seorang penyanyi rakyat merayu berdiri tinggi di pintu masuk/Lagunya menyampai dunia dari kebanyakan niat baik/Pelima suatu sepuluh p dalam topinya untuk kutipan."
Sfera cakerawala

Pengenalan

Disebabkan jasad samawi berada dalam jarak yang jauh, pemerhatian kasual langit tidak memberikan maklumat tentang jaraknya yang sebenar. Jasad-jasad itu kelihatan sama jauhnya, seolah-olah ia ditetapkan dalam sebuah sfera yang besar dengan jejari yang tidak diketahui, yang berputar dari kiri ke kanan dimana Bumi berada dalam keadaan diam.
Jejari sfera cakerawala boleh dianggap sebagai tak terhingga. Ini bermakna mana-mana tempat di dalamnya, termasuk yang diduduki oleh pemerhati, boleh dianggap sebagai pusat.
Remseck

Remseck merupakan sebuah kota terletak di Ludwigsburg, Baden-Württemberg, Jerman.
Vacqueriette-Erquières

Vacqueriette-Erquières merupakan sebuah komun di jabatan Pas-de-Calais di utara Perancis.
Garéoult

Garéoult ialah sebuah komun yang terletak di komun Var di wilayah Provence-Alpes-Côte d'Azur tenggara Perancis.
Kampung Beris Tokku

Poskod

Poskod yang digunakan di Kampung Beris Tokku, Permaisuri, Terengganu adalah 22110.
Kampung Tebok Mat Rashid

Poskod

Poskod yang digunakan di Kampung Tebok Mat Rashid, Bandar Baharu, Kedah adalah 34950.
Piala Dunia FIFA 1998

Kelayakan

Empat negara layak ke Piala Dunia untuk kali pertama: Croatia, Jamaica, Jepun, dan Afrika Selatan.

Pertandingan

Tiada banyak kejutan di pusingan pertama. Pasukan-pasukan pilihan layak secara mudah dari kumpulan masing-masing.
Perlawanan England-Argentina di pusingan kedua dipilih sebagai yang terbaik. Pentas di Geoffroy-Guichard, Saint-Etienne, 30 Jun 1998, tersebut ditandai dengan dua tendangan penalti pada 45 minit pertama.
Separuh masa kedua penuh drama. David Beckham diusir pengadil Kim Nielsen (Denmark) kerana "menendang" Diego Simeone. Gol "kemenangan" Sol Campbell dibatalkan kerana dianggap tidak sah.
Kegagalan penalti David Batty akhirnya mengembirakan Argentina. Walau bagaimanapun pasukan Tango disekat 1-2 oleh pasukan Belanda pada peringkat suku akhir. Sayangnya, Belanda juga terhenti di separuh akhir, juga melalui tendangan penalti, kalah 1-4. Kehebatan dan reputasi Brazil, dengan Ronaldo sebagai pemain terbaik dunia 1997, diharapkan mampu menahan Perancis.
Perancis memulakan langkah dengan perlahan tapi bergaya. Les Bleus memimpin kumpulan C dengan nilai sempurna setelah menundukkan Afrika Selatan 3-0, Arab Saudi 4-0, dan Denmark 2-1.
Menghadapi Paraguay di pusingan kedua, Perancis layak hasil jaringan emas Laurent Blanc pada minit ke-113. Itali yang menjadi lawan pada suku akhir disingkirkan dengan keputusan 4-3 melalui tendangan penalti.
Di separuh akhir, tuan rumah berhadapan dengan pasukan yang paling mengejutkan di Piala Dunia 1998, Croatia. Negara pecahan Yugoslavia yang ditangani Miroslav Blazevic itu menyingkirkan Jerman 3-0 pada suku akhir yang lain.
Davor Suker--penjaring terbanyak kejohanan dengan enam gol--menjaringkan gol pertama pada minit ke-46. Perancis berterima kasih kepada pemain pertahanannya Lilian Thuram yang menjaring dua gol, pada minit ke-47 dan 69.
Murr

Murr merupakan sebuah kota terletak di Ludwigsburg, Baden-Württemberg, Jerman.
Alipurduar

Demografik 2001

Menurut bancian India pada tahun 2001, Alipurduar memiliki bilangan penduduk seramai 73,047. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2011

Menurut bancian India pada tahun 2001 Alipurduar memiliki kadar pendidikan (kebolehan membaca) 78%, melebihi kadar purata kebangsaan 59.5%; dengan 54% lelaki dan 46% wanita mampu membaca. 10% dari populasi berusia di bawah 6 tahun. (2001)
Brietzig

Brietzig merupakan sebuah kawasan perbandaran terletak di daerah Vorpommern-Greifswald, Mecklenburg-Vorpommern, Jerman.
Sukarasa, Sukasari

Poskod

Poskod yang digunakan di Sukarasa adalah 40152. Terdapat 4 buah desa di dalam daerah kecamatan Sukasari.
Kampung Permatang Chengai

Poskod

Poskod yang digunakan di Kampung Permatang Chengai, Yan, Kedah adalah 06900.
Ikan Bawal Tambak

Ikan Bawal Tambak atau nama saintifiknya Pampus chinensis merupakan ikan air masin.
Ia merupakan ikan yang penting secara komersial dan dijual di pasar-pasar sebagai makanan. Penangkapannya memerlukan lesen bagi memastikan ia tidak terancam oleh tangkapan melampau oleh nelayan komersial.
Dunia Baru The Movie

Plot

Filem ini bermula apabila Opie (Elyana) mendapat kejutan melalui surat yang ditulis oleh Anizah (Anita Baharom) menyatakan hasratnya untuk ke Thailand dan kahwin lari dengan Fazley (Mohd Hafiz). Menurut kandungan surat itu, Anizah begitu nekad hingga sanggup melepaskan tawaran melanjutkan pelajaran di UK. Perkara ini mengusarkan teman-teman rapatnya iaitu Opie, Madihah (Ann Ngasri), Suzanna (Almy Nadia), Adif (Pierre Andre) dan Tajol (Wan Elyas). Mereka berpakat untuk mengejar Anizah dan mengubah fikirannya.
Semasa di lebuhraya,ada tiga orang iaitu Citrawana menyimbah minyak di atas jalan raya menyebabkan Tajul dan geng-gengnya menundur kereta. Tajul dan geng-gengnya menhantar keretanya ke bengkel.
Perladangan

Perladangan adalah ladang berskala besar yang dimaksudkan untuk pertanian yang mengkhususkan dalam tanaman kontan. Tanaman yang ditanam termasuk kapas, kopi, teh, koko, tebu, sisal, biji minyak, pokok kelapa sawit, pokok getah dan buah-buahan. Dasar perlindungan dan keunggulan komparatif semulajadi kadang-kadang menyumbang untuk menentukan di mana ladang terletak.
Sebuah rumah ladang adalah rumah utama perkebunan, sering rumah pertanian yang besar, yang sering berfungsi sebagai simbol untuk perkebunan secara keseluruhan. Rumah-rumah perladangan di Amerika Syarikat Selatan dan di kawasan-kawasan lain dikenali sebagai kerja-kerja seni bina yang cukup besar dan mahal hari ini, sebahagiannya disebabkan oleh kecenderungan kelangsungan bias dan kenaikan kapas raja semasa Antebellum South, walaupun kebanyakannya adalah rumah farmhouse yang lebih utilitarian.
Antara contoh ladang paling awal adalah latifundia Empayar Rom, yang menghasilkan sejumlah besar wain dan minyak zaitun untuk eksport. Pertanian perladangan berkembang pesat dengan peningkatan perdagangan antarabangsa dan pembangunan ekonomi dunia yang menyusul perkembangan empayar penjajah Eropah. Seperti setiap aktiviti ekonomi, ia telah berubah dari semasa ke semasa. Bentuk-bentuk pertanian perladangan terdahulu dikaitkan dengan kekayaan dan pendapatan yang besar, pemilikan asing dan pengaruh politik, dan sistem sosial yang eksploitif seperti buruh dan perbudakan yang tidak dijaga.
Roberto Colombo (pemain bola sepak)

Kerjaya

Colombo merupakan pemain remaja A.C. Milan. Beliau telah dipinjam ke kelab Valdagno (Serie C2), Fiorenzuola (Serie C1), Solbiatese (Serie C2) dan Monza (Serie B) sebelum sertai pasukan pertama Milan pada pertengahan musim 1999-2000.
Pada Januari 2000, beliau sertai kelab Calcio Padova (Serie C2). Beliau membantu kelab tersebut naik ke Serie C1 pada musim panas 2011 tetapi pada musim berikutnya, beliau hanya bermain satu perlawanan. Beliau menjadi pilihan pertama penjaga gol semula pada musim panas 2003.
Beliau bermain 126 perlawanan liga untuk kelab sebelum sertai kelab San Marino Calcio (Serie C1). Di San Marino, beliau hanya terlepas satu perlawanan Serie C1 yang beliau telah bermain 34 perlawanan.
Pada Mei 2010, beliau telah dipinjam seketika oleh AC Milan untuk perlawanan persahabatan menentang DC United.
Pada Ogos 2010, beliau menandatangani kontrak setahun dan menjadi pilihan pertama penjaga gol bersama kelab Triestina (Serie B).
El Paso, Santa Cruz de Tenerife

El Paso merupakan sebuah kawasan perbandaran di Sepanyol di Santa Cruz de Tenerife, di komuniti autonomi Canary.
Anderson Luís de Abreu Oliveira

Grêmio

Anderson menyertai Grêmio sebagai pemain junior pada tahun 2005 dan membuat penampilan sulungnya bersama pasukan tersebut. Anderson bermain dalam lima perlawanan Liga Serie B Brazil pada separuh kedua tahun tersebut. Beliau meraih gelaran ikon pasukan setelah menjaringkan gol yang membawa Grêmio kembali ke Serie A dalam perlawanan penentuan menentang Nautico. Gol itu amat diingati memandangkan Grêmio pada ketika itu hanya mempunyai tujuh pemain di atas padang, selain Nautico menyaksikan satu sepakan penalti mereka diselamatkan.

Porto

Anderson menyertai Porto pada Disember 2005 selepas hanya lima penampilan pasukan utama bersama Grêmio, dan membuat penampilan liga pertama bersama Porto pada 5 Mac 2006. Beliau seterusnya membantu Porto memenangi Liga Portugal musim itu. Musim seterusnya, beliau membuat kemunculan sulung Liga Juara-Juara Eropah menentang CSKA Moscow. Bagaimanapun, Anderson terlepas perlawanan selama 5 bulan berikutan patah kaki.

Manchester United

Pada 3 Mei 2007, laman web United mengumumkan kelab telah bersetuju secara dasarnya untuk menandatangani khidmat Anderson daripada Porto dengan bayaran yang tidak dinyatakan. Pada 29 Jun 2007, Anderson memperoleh permit kerja untuk bermain di United Kingdom, dan perpindahan itu disempurnakan pada 2 Julai. Anderson menjadi pemain kedua dari Brazil bermain di Manchester United selepas Kleberson.
Beliau diberikan nombor 8 yang dipakai oleh Wayne Rooney sebelumnya dan membuat penampilan sulung pada 3 Ogos 2007, bermain selama 45 minit dalam perlawanan persahabatan pra-musim menentang Doncaster Rovers yang dimenangi United 2-0.
Membuat penampilan liga kompetitif menentang Sunderland pada 1 September 2007, Anderson kemudiannya digantikan oleh Louis Saha pada separuh masa. Penampilan Liga Juara-Juara sulungnya bersama United muncul ketika United berdepan Sporting Lisbon pada 19 September 2007, sebagai pemain gantian kepada Ryan Giggs pada minit ke-76. Beliau bermain selama 90 minit penuh ketika kekalahan United kepada Coventry City dalam perlawanan Piala Liga pada 26 September 2007, bermain bersama-sama skuad yang hampir keseluruhannya daripada pemain simpanan dan skuad muda.
Pada perlawanan akhir Liga Juara-Juara Eropah 2008 di Moscow, Anderson menjadi pemain gantian di minit terakhir kepada Wes Brown, dan menyempurnakan sepakan penalti keenam United dalam penentuan penalti yang seterusnya membantu United menjuarai Liga Juara-Juara Eropah.
Beliau menyempurnakan penalti terakhir dalam perlawanan akhir Piala Liga 2008-09 menentang Tottenham Hotspur di Wembley, setelah masuk pada minit ke-56 menggantikan Danny Welbeck.

Fiorentina

Pada musim perpindahan Januari 2014, beliau telah bersetuju untuk menyertai Fiorentina, kelab Serie A Itali dalam perjanjian pinjaman dengan pilihan diberikan kepada Fiorentina untuk membeli pada musim perpindahan seterusnya pada musim panas 2014.
27 Syawal

27 Syawal merupakan hari ke-297 dalam kalendar Hijriah.
Telur (makanan)

Telur ialah ovum yang dihasilkan oleh haiwan betina untuk pembiakan. Ia sering  dipergunakan sebagai makanan, dan merupakan salah satu sumber protein yang baik.
Kebanyakan telur yang boleh dimakan, termasuk telur-telur burung dan penyu, terdiri daripada kulit telur yang keras dan berbentuk bujur, putih telur atau albumen, kuning telur, serta berbagai-bagai selaput yang nipis. Setiap bahagian telur boleh dimakan, walaupun kulitnya biasanya dibuang. Selain itu, telur ikan serta kaviar juga boleh dimakan.
Kuning telur merupakan kandungan utama untuk protein dan kolina, dan digunakan secara meluas dalam masakan. Oleh kerana kandungan proteinnya, Jabatan Pertanian Amerika Syarikat mengkategorikan telur sebagai Daging dalam Piramid Makanan. Walaupun nilai pemakanan telur, terdapat beberapa isu-isu kesihatan yang bakal timbul daripada kualiti telur, penyimpanan, dan alahan individu.
Telah diketahui bahawa hanya ayam betina yang mampu menghasilkan telur. Tetapi amat kurang pengetahuan masyarakat bahawa kebanyakan telur ayam betina perdagangan yang bertujuan untuk dimakan manusia tidak disenyawakan kerana peneluran berlaku tanpa kehadiran ayam jantan. Ayam betina mampu bertelur walaupun tanpa mengawan dengan ayam jantan. Ayam betina tetap menghasilkan telur ayam yang boleh dimakan dan berkhasiat. Cuma perbezaannya telur yang tidak disenyawakan tidak mampu hidup subur walaupun diperam untuk menghasilkan anak ayam, manakala telur yang tersenyawa mampu menetaskan anak ayam. Persenyawaan telur dalam ovari ayam betina mestilah berlaku sebelum telur menjadi matang. Telur-telur subur juga dapat dibeli dan dimakan, tanpa sebarang perbezaan khasiatnya. Telur tersebut tidak mengandungi embrio kerana penyejukan melarang sebarang pertumbuhan sel. 
Telur ayam dipergunakan secara meluas untuk berbagai-bagai hidangan, baik yang manis mahupun yang tidak. Telur juga boleh dijeruk, direbus keras dan disejukkan, atau juga dimakan secara mentah walaupun cara ini tidak disyorkan untuk mereka yang mudah terjejas oleh salmonela, umpamanya orang tua, orang uzur, dan wanita yang mengandung. Selain itu, hanya 51% daripada protein telur mentah boleh diserap ke dalam badan, berbanding dengan telur masak yang 91% dapat diserap. Dengan kata yang lain, penyerapan protein telur masak adalah hampir dua kali penyerapan protein telur mentah.
Canettemont

Canettemont merupakan sebuah komun di jabatan Pas-de-Calais di utara Perancis.
Mohd Taib Osman

Prof Dr Mohd Taib Osman (lahir 1934) adalah seorang penulis buku kesusasteraan Melayu yang penting. Beliau adalah antara tokoh penting dalam bidang Pengajian Melayu. Beliau memulakan kariernya sebagai penysarah di Jabatan Pengajian Melayu, Universiti Malaya pada tahun 1959. Kepakaran beliau adalah di dalam bidang kesusasteraan dan kebudayaan Melayu. Beliau menerima Ijazah Sarjana Muda (B.A) dan Sarjana (M.A) daripada Universiti Malaya, Singapura. Manakala Ijazah Kedoktoran diterima daripada Indiana University, A.S. Beliau pernah berkhidmat di Adivsory Council, UNESCO dalam bidang pengajian Melayu dan kebudayaan Asia Tenggara pada 1970an dan awal 1980an. Penulisan beliau bukan sahaja dalam bidang kesusateraan Melayu tetapi juga menyentuh tentang masalah kebudayaan nasional.
Hisar

Demografik 2001

Menurut bancian India pada tahun 2001, Hisar memiliki bilangan penduduk seramai 256,810. Dari jumlah tersebut, kaum lelaki membentuk 55% dari jumlah keseluruhan populasi dan wanita seramai 45%.

Pendidikan 2001

Menurut bancian India pada tahun 2001 Hisar memiliki kadar pendidikan (kebolehan membaca) 71%, melebihi kadar purata kebangsaan 59.5%; dengan 59% lelaki dan 41% wanita mampu membaca. 13% dari populasi berusia di bawah 6 tahun. (2001)
Geliung

Geliung ialah sejenis kapal layar besar dengan berbilang dek yang banyak digunakan terutamanya oleh negara-negara Eropah bermula pada kurun ke-16 sehingga kurun ke-18. Sama ada digunakan bagi tujuan peperangan atau perdagangan, geliung secara umumnya dilengkapi dengan meriam daripada jenis demi-culverin.
Calaceite

Calaceite merupakan sebuah kawasan perbandaran yang terletak di wilayah Teruel, Aragon, Sepanyol
Asako Takakura

Pasukan kebangsaan

Asako Takakura bermain 79 perlawanan dan menjaringkan 29 gol untuk pasukan bola sepak kebangsaan wanita Jepun.
Hougang

Hougang adalah bandar bertembok utama bagi kebudayaan Longshan. Ia terletak sekitar 1.5 kilometer (0.9 batu) barat laut Anyang, ibu negeri Shang berikutnya, di province Henan, utara China. 
Ia merangkumi kawasan sekitar 10 hektar (25 ekar) dan dilindungi oleh tembok tanah mampat. Tapak ini mendedahkan amalan korban kanak-kanak dan menanam mereka dalam asas tembok dan bangunan. Kesan 37 rumah bulat dengan dinding lumpur dan batu-bata jerami atau anyaman disalut lumpur (“wattle and daub”) telah dijumpai. Rumah ini berbentuk bulat dengan keratan rentas sekitar lima meter (16.5 kaki.). 
Setiap rumah dibina pada jarak lima meter antara rumah dan kebanyakannya dibina semula selang masa di atas tapak yang sama. Tapak ketuhar bagi penghasilan barangan tembikar turut dijumpai di sini.
Róbert Bárány

Robert Bárány (22 April 1876 - 8 April 1936) sebutan Hungary: [ˈroːbɛrt ˈbaːraːɲ]  ialah ahli otologi Austro-Hungary. Beliau menerima Hadiah Nobel dalam Fisiologi atau Perubatan 1914 untuk kerjanya mengenai fisiologi dan patologi aparat vestibular.
Nagini

Nagini merupakan salah satu watak haiwan dalam siri karangan J. K. Rowling iaitu Harry Potter. Nagini merupakan seekor ular betina yang kehijauan kepunyaan Lord Voldemort. Ia boleh dibandingkan dengan basilisk kepunyaan Salazar Slytherin yang kedua-duanya merupakan ular yang mematuhi arahan Raja Kejahatan itu. Ia juga dapat dilihat sebagai lawan bagi Fawkes, phoenix kepunyaan Albus Dumbledore yang masing-masing menggambarkan jiwa pemiliknya.

Spesies

Nagini mempunyai bisa yang sangat beracun yang mampu membuatkan luka terbuka dan meleburkan jahitan. Spesies sebenar Nagini tidak diketahui tetapi ia mampu mengembang seperti ular tedung. Walaupun dalam filem ia digambarkan seperti ular sawa, ia berlawanan dengan buku yang mengatakan bahawa Nagini adalah spesies ular beracun. Walau bagaimanapun, ia berkemungkinan juga merupakan ular sawa spesies beracun yang direka untuk filem.
Blascomillán

Blascomillán merupakan sebuah kawasan perbandaran di Sepanyol di Ávila, di komuniti autonomi Castile dan León.